三个字的诗词名字
符合“诗篇名字,三个字的,第一个字为六”条件的有:
六十六
病知心力减,老觉光阴速。
五十八归来,今年六十六。
鬓丝千万白,池草八九绿。
童稚尽成人,园林半乔木。
看山倚高石,引水穿深竹。
虽有潺湲声,至今听未足。
六十六
七十欠四岁,此生那足论。
每因悲物故,还且喜身存。
安得头长黑?争教眼不昏?
交游成拱木,婢仆见曾孙。
瘦觉腰金重,衰怜鬓雪繁。
将何理老病,应付与空门?
六么令
东与西,眼与眉。偃月炉中运坎离,灵砂且上飞。
最幽微,是天机,你休痴,你不知。
六街尘
六街尘起鼓冬冬,马足车轮在处通。
百役并驱衣食内,四民长走路岐中。
年光与物随流水,世事如花落晓风。
名利到身无了日,不知今古旋成空。
六花飞
寅杓乍正,瑞云开晓,罩紫府宫殿。圣孝虔恭,率宸庭冠剑。上徽称、天明地察,奉玉检、璇耀金辉,仰吾君,亲被衮龙,当槛俯旒冕。中兴明天子,舜心温凊,示未尝闲燕。礼无前比,出渊衷深念。赞木父金母至乐,万亿载、日月荣光俱欢忭。罗绮管弦开寿宴。
六桥行
芙蓉苑。记试酒清狂,亸鞭游遍。翠红照眼。凝芳露、洗出青霞一片。垂杨两岸。窥镜底、新妆深浅。应料似、锦帐行春,三千粉春矜艳。邂逅系马堤边,念玉笋轻攀,笑簪同欢。岁华暗换。西风路、几许愁肠凄断。仙城梦黯。还又是、六桥秋晚。凝望处,烟淡云寒,人归雁远。
六国朝
繁花烟暖,落叶风高。岁月去如流,身渐老。叹三十年虚度,月堕鸡号。痛离散人何在,云沉雁杳。浮萍断梗,任风水、东泛西漂。万事总无成,忧患绕。虚名何益,薄宦徒劳。得预俊游中,观望好。漫能出惊人语,瑞锦秋涛。莫夸有如神句,鸣禽春草。干戈满地,甚处用、儒雅风骚。援笔赋归田,宜去早。
六言诗
山高路远坑深,
大军纵横驰奔。
谁敢横刀立马?
唯我彭大将军。
《咏鹅》是初唐诗人骆宾王于七岁时写的一首五言古诗。
古诗跟律诗相比,在字数和平仄方面没有过于严格的要求。李白一生中就写了大量的古诗,而律则很少。
《咏鹅》第一句虽只三个字,但因为逗号,也占了五个字的位置;因为朗读时的停顿,也用了读五个字的时间,所以,人们一直把此诗作为”五言古诗“。